Det startede som løse rygter, men nu er det virkelighed.

Den tidligere Real Madrid-spiller Rafael van der Vaart har valgt at satse på en fremtid i FC Midtjylland, og klokken 15 blev den hollandske midtbanespiller præsenteret på et pressemøde hos Superliga-klubben.

33-årige Rafael van der Vaart har et fodbold-CV, som kan imponere de fleste, og med 109 kampe for det hollandske landshold kommer den Ajax-opdragede fyr til at kaste stjernestøv over den bedste danske fodboldrække.

Ekstase hos sportsdirektør Claus Steinlein på dagens pressemøde. (Video: Claus Bonnerup)

Se også: Officielt: Nu indkalder FC Midtjylland til pressemøde

Selv om Rafael van der Vaart er et spektakulært navn at bringe til Superligaen, er det ikke alle, som er lige imponerede over den eksotiske tilgang.

- Det er på alle leder og kanter en vild handel FCM har kastet sig ud i. Alligevel fristes man til at sige: Hvad faen har I gang i, midtjyder? For det helt store spørgsmål er selvfølgelig, om Rafael van der Vaarts Danmarksfærd er en gusten karriereforlænger med behagelig afstand til kæresten i Esbjerg og ungerne i Hamborg? Eller om han har mere at tilbyde.

Ovenstående skriver Ekstra Bladets sportschef, Allan Olsen, onsdag i en klumme, og også blandt FC Midtjyllands egne fans er der tvivl om fornuften i at signe den teknisk stærke playmaker.

der er også lidt til damerne, når van der Vaart trækker i den sort og rød-stribede FCM-trøje. (Video: Claus Bonnerup)

Hva’ faen har I gang i, FCM!

- Jeg er overordentlig lunken ved denne transfer, som jeg i hovedtræk ser som en ren penis-transfer fra klubbens side. Jeg har intet set hos VdV (van der Vaart, red.) de seneste år der har overbevist mig om han har mere i tanken, skriver FCM-fan Jesper BW1100 på debatsiden Ulvegraven.dk.

Jubler over van der Vaart-afgang: Byttes ikke!

23 forbudt

Rafael van der Vaart har en svaghed for at spille med nummer 23 på ryggen, men i FC Midtjylland må manden, der privat danner par med Team Esbjerg-spilleren Estavana Polman, finde sig i at få tildelt nummer 8.

Tallet 23 er nemlig fredet i FCM, fordi klublegenden Frank 'Farlige Frank' Kristenen tidligere har båret nummeret.

Se også: Her er van der Vaarts trøjenummer i FCM